વિટામિન-Cથી ભરપૂર કેરી ત્વચાને સ્વસ્થ અને ચમકતી રાખે છે. કાચી તથા પાકી કેરીના પલ્પમાંથી વિવિધ પ્રકારના માસ્ક અને ફેસપૅક બનાવી શકાય છે. ત્વચા પર ડાઘ, કાળાં ટપકાં અને ખીલના ઉપચારમાં પણ કેરીનો ઉપયોગ કરી શકાય છે. કેરીમાં ઍન્ટિ-ઑક્સિડન્ટ, વિટામિન-A અને બિટા કૅરોટિન હોય છે. એનાથી ત્વચાને પુનર્જીવતદાન આપી શકાય છે. ત્વચા માટે કેરી ઉત્તમ કામ કરે છે. ડૉ. નમ્રતા ખાસ કહે છે કે કેરીમાં રહેલું ઍન્ટિ-ઑક્સિડન્ટ ત્વચાના કૅન્સરને અટકાવે છે. બ્લૅક કે વાઇટ હેડ્સને દૂર કરવામાં પણ કેરીનો ઉપયોગ થઈ શકે છે. બ્લૅક હેડ્સ દૂર કરવા માટે કેરીના રસમાં દૂધનો પાઉડર અને મધ નાખીને પેસ્ટ લગાવો. એનાથી ત્વચા સ્મૂધ પણ થશે.